Angsthåndtering for børn er en terapeutisk tilgang, der hjælper børn i alderen 8-12 år samt forældre med at håndtere og overvinde angstproblematikker, ved hjælp af dokumenterede og evidensbaserede angsthåndteringsstrategier. Et forløb hos Ulla Knudsen tilrettelægges individuelt, efter hvad der vurderes giver mening ift. det enkelte barn. Der kan således også være fokus på leg, naturterapi, sansebearbejdning, traumebehandling og forældresparring. Hos Ulla Knudsen kan der gives hjælp til almindelige angstproblematikker samt forebyggelse. Er der tale om behandlingskrævende angstlidelser, henvises til læge og psykiatri. Ulla Knudsen kan hjælpe med at vejlede til, hvilken vej, der er at gå. Er der ventetid til behandling, kan Ulla Knudsen give sparring i processen samt være en støtte for barn og familie. Der er også mulighed for deltagelse i et struktureret angsthåndteringsforløb i gruppe, bygget op af veldokumenterede og evidensbaserede angsthåndteringsstrategier.